CELEX: 32012R0301
Language: mt
Date: 2012-04-02 00:00:00
Title: Regolament ta’ Implimentazzjoni tal-Kummissjoni (UE) Nru 301/2012 tat- 2 ta’ April 2012 dwar il-klassifikazzjoni ta’ ċerti prodotti fin-Nomenklatura Magħquda

5.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 99/19
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 301/2012
   tat-2 ta’ April 2012
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu, u japplika direttament fl-Istati Membri kollha.
      Magħmul fi Brussell, it-2 ta’ April 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Vettura bil-mutur ġdida bi tliet roti, li tingrana fuq wara, għat-trasport ta’ persuni, b’kombustjoni interna li tixgħel bi xrara (spark ignition) b’magna bil-pistuni b’moviment alternat b’ċilindrata 998 cm3.
                  Ir-roti ta’ quddiem huma madwar 130 cm ’l bogħod minn xulxin. Il-vettura ma għandhiex differenxjal.
                  Il-vettura għandha sistema tal-istering bħal tal-karozzi. Hija tikkwartja bl-użu ta’ manubriju b’żewġt imqabad li jinkorporaw it-tagħmir ta’ kontroll.
                  Il-vettura għandha ħames gerijiet biex timxi ’l quddiem u ger għar-rivers.
               
               
                  8703 21 10 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u tal-kliem użat fil-kodiċi tan-NM 8703 , 8703 21  u 8703 21 10 .
                  Vetturi bi tliet roti huma kklassifikati taħt l-intestatura 8711  sakemm dawn ma jkollhomx il-karattru ta’ vetturi bil-mutur tal-intestatura 8703  (ara wkoll in-Noti ta’ Spjegazzjoni HS għall-intestatura 8711 , il-ħames paragrafu).
                  L-intestatura 8703  tinkludi vetturi ħfief bi tlett roti ta’ għamla sempliċi, bħal dawk mgħammra b’magna u r-roti ta’ mutur, li, minħabba l-istruttura mekkanika tagħhom, għandhom karatteristiċi ta’ karozzi konvenzjonali, jiġifieri sistema ta’ stering bħal ta’ karozza (ara wkoll in-Noti ta’ Spjegazzjoni HS għall-intestatura 8703 , it-tieni paragrafu).
                  Kif il-vettura għandha sistema tal-istering bħal tal-karozzi bil-mutur, karatteristika ta’ vetturi bil-mutur konvenzjonali koperti minn intestatura 8703 , il-klassifikazzjoni taħt l-intestatura 8711  hija eskluża.
                  Għaldaqstant il-vettura għandha tiġi kklassifikata bħala vettura ġdida bil-mutur prinċipalment maħsub għat-trasport ta’ persuni skont il-kodiċi tan-NM 8703 21 10 .